《隆中半榻图成感述 其四》
明代·游朴

缪从群少学驰驱，回首隆中日月疏。北阙滥分金马署，南阳空月卧龙居。

一犁芳垄烟霄外，半榻遗编梦寐余。指点丹青认幽躅，白云何处是吾庐。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。